કોર્પોરેશનનો સ્ટાફ બનતા પ્રયાસો કરી રહ્યું છે, પરંતુ જેમ સરકાર મોંઘવારી કાબુમાં નથી કરી શકતી તેમ કૂતરાંની વસ્તી વિસ્ફોટની સમસ્યા બેકાબુ થતી જાય છે. એમાં શહેરીકરણથી સમસ્યા વધી છે. કૂતરાઓને રહેવા માટે જગ્યા નથી. એક એક કાર નીચેથી હવે બે-બે કૂતરાં નીકળે છે. દિવસે દિવસે કૂતરાઓની ટેરીટરી નાની થતી જાય છે, જેના કારણે કૂતરાઓની ગેંગવોરનાં અનેક નવા કેસ સોસાયટીના ચોકીદારોએ નોંધ્યાં છે. અને આ તો સારું છે કે વિકાસનાં પગલે પગલે વાહનોની સંખ્યા પણ શહેરમાં વધતી જાય છે એટલે કમસેકમ કૂતરાઓની દૈનિક ક્રિયાઓમાં વિક્ષેપ નથી પડતો!